
	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблем 1 
Редовният 28-ми конгрес на Всемирния пощенски съюз (ВПС/Съюза) се проведе  през м. септември 2025 г. в Дубай, Обединени арабски емирства. Конгресът е върховният орган на Съюза и в неговата работа взимат участие представители на страните членки, които са упълномощени от правителството на съответната държава. Конгресът взе решения по въпросите, свързани с управлението на организацията и извършването на пощенските услуги, като: 
 • определи общата политика за изпълнението на мисията, задачите и целите на Съюза;
 • прие Световната пощенска стратегия от Дубай – Стратегическият план за развитие на международните пощенски услуги през периода 2026-2029 г.;
 • обсъди и одобри предложенията на ръководните органи на ВПС и на страните членки  за изменение и допълнение чрез допълнителни протоколи на основополагащите актове на Съюза – Устав, Общ правилник, Всемирна пощенска конвенция и Споразумение за услугите по пощенските плащания и определи датата на влизането им в сила;
 • определи бюджета на организацията за периода до следващия 29-ти конгрес през 2029 г.;
• прие резултатите от работата на ръководните органи на Съюза през периода 2022-2025 г. и очерта задачите за периода до следващия 29-ти конгрес през 2029 г.;
 •проведе избори за нов състав на ръководните органи на Съюза – Административен съвет (АС) и Съвет за пощенска експлоатация (СПЕ), с мандат 2026-2029 г.;
•проведе избори за генерален и заместник-генерален директор на Международното бюро на ВПС с мандат 2026-2029 г.

В качеството му на върховен орган, конгресът разгледа и други конкретни въпроси, свързани с развитието на международните пощенски услуги по отношение на секторна политика, регулиране и експлоатация, като:
• съхраняване на единната пощенска територия чрез гарантиране на правото на всички потребители да ползват пощенски услуги и на свободата на транзита в условията на либерализация и глобализация на пазарите на пощенски услуги;
• усъвършенстване и осъвременяване на регламентацията на ВПС и реформиране на неговите структури;
• реформиране на системата за класовете на членски внос към Съюза;
• развитие на двустранното и многостранното сътрудничество между страните- членки на ВПС и между техните избрани пощенски оператори, които предоставят универсална пощенска услуга, и регулаторни органи относно предоставянето на пощенски услуги в световната пощенска система;
• усъвършенстване на системите за разплащане между избраните оператори за обработен международен пощенски трафик;
• екологичната устойчивост при предоставянето на физически пощенски услуги;
• подобряване на експлоатационната дейност и процеси при предоставянето на международни пощенски услуги, в т. ч. подобряване на качеството на обменяните данни между операторите, фокус върху електронната търговия, която е идентифицирана като основен стълб за устойчиво развитие на сектора, с оглед увеличаването на обемите на поръчаните онлайн стоки като пощенски пратки.
Като пълноправна страна-членка на организацията Република България взе участие в конгреса с делегация, чиито позиция, състав и правомощия на членовете бяха определени с Решение на Министерския съвет (Протокол № 34 от заседание на Министерския съвет, проведено на 20.08.2025 г., т. 6). В съответствие с предоставените му правомощия, член на българската делегация подписа, при условие на последваща ратификация, приетите от конгреса актове.
Актовете, приети на 28-ия Конгрес на Всемирния пощенски съюз, подлежат на ратифициране със закон от Народното събрание на Република България.
Измененията в Устава и Общия правилник се отнасят до прецизиране на терминологията и усъвършенстване на правилата за работа на ръководните органи на Съюза - Административния съвет и Съвета за пощенска експлоатация, допълнени са разпоредби относно участието на развиващите се и най-слабо развити държави в тези ръководни органи,  разширени са и функциите на Консултативния комитет като орган, състоящ се от външни заинтересовани страни в сектора. Определени са разходите на Съюза за периода 2026-2029 г. в размер на 39 512 270 швейцарски франка годишно, като разходите остават същите.. Приносът на Република България към бюджета на организацията за цитирания период се запазва и е в размер на 132 810 швейцарски франка годишно. 
Измененията във Всемирната пощенска конвенция и в Споразумението за услугите по пощенските плащания отнасящи се до основните и допълнителните услуги, предоставяни от избраните пощенски оператори  са в следните основни направления: 
· Усъвършенстване на разпоредбите, свързани с измерване и прилагането на нормативите за качество на услугата;
· Намаляване на тегловната граница за писмовните пратки, съдържащи документи;
· Предоставяне на услугата „Пратки с обявена стойност” само за колетите и за писмовните пратки с предимство, съдържащи документи;
· Премахване на задължителното изискване за подпис при доставянето на колетите и превръщането му в част от допълнителните услуги;
· Отпадане на обемните писмовни пратки, с цел опростяване на експлоатационните и счетоводни процедури. Отпадат и колетите от електронната търговия, т. нар. ECOMPRO като отделна услуга;
· Усъвършенстване на системата за възнаграждения между избраните оператори, т. нар. „крайни такси“, като по този начин  пощенските потоци ще иматедни и същи минимални и максимални цени.

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Взаимоотношенията между страните-членки на ВПС, както и между техните избрани пощенски оператори, се уреждат чрез актовете на Съюза. Тези актове се изменят, допълват и приемат от всеки проведен конгрес. Описаният проблем не може да бъде решен в рамките на съществуващото законодателство, защото подписаните актове на ВПС се ратифицират със закон от Народното събрание на Република България след всеки конгрес на организацията.
1.3. Посочете защо действащата нормативна рамка не позволява решаване на проблема/проблемите.
          Актовете на Всемирния пощенски съюз се ратифицират със закон от Народното събрание на Република България на основание чл. 85, ал. 1, т. 2, 4, 7 и 8 от Конституцията на Република България и чл. 15, ал. 1 от Закона за международните договори на Република България.
1.4. Посочете задължителните действия, произтичащи от нормативни актове от по-висока степен или актове от правото на ЕС.
На основание на чл. 24, ал. 1 от Устава, приетите от конгреса актове на ВПС се подписват от пълномощните представители на страните членки. Съгласно ал. 3 на същата разпоредба член, актовете на Съюза се ратифицират, приемат или одобряват в най-кратки срокове от страните членки, които са ги подписали, съобразно правилата на националното право.
Ратифицирането със закон на актовете на Всемирния пощенски съюз е необходимо, поради приетите изменения в тях по време на 28-ия конгрес на организацията.
1.5 Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки, както и анализ за изпълнението на политиката.

	2. Цели:
Проектът на Закон за ратифициране на актовете на 28-ия конгрес на Всемирния пощенски съюз има за цел да се изпълнят разпоредбите на чл. 85, ал. 1, т. 2, 4, 5, 7 и 8 от Конституцията на Република България, като се осъществи ратификация на следните актове: 
1. Дванадесети допълнителен протокол към Устава на Всемирния пощенски съюз;
2. Пети допълнителен протокол към Общия правилник на Всемирния пощенски съюз;
3. Втори допълнителен протокол към Всемирната пощенска конвенция;
4. Втори допълнителен протокол към Споразумението за услугите по пощенските плащания.

Очакваните цели са приемането на проекта на Закон за ратифициране на актовете на 28-ия конгрес на Всемирния пощенски съюз да доведе до:
 потвърждаване на участието на Република България в осигуряването на единна световна пощенска територия, основана и регламентирана чрез актовете на ВПС;
 създаване на правна основа за уреждане на взаимоотношенията между Република България и нейния избран пощенски оператор и останалите страни-членки на ВПС и техните избрани пощенски оператори при организирането и осъществяването на международните пощенски услуги;
 запазване и усъвършенстване на системата на разплащанията на избрания пощенски оператор на Република България с избраните пощенски оператори на останалите страни-членки за обработен пощенски трафик на основата на единните правила, процедури и цени;
· осигуряване изпълнението на ангажиментите на Република България, свързани с прилагането на актовете на Съюза;
 гарантиране на правото на Република България да участвав цялостната дейност на ВПС, неговите ръководни органи и работните структури към тях;
·  гарантиране на правото на потребителите да ползват международни пощенски услуги от и към всички 192 страни-членки на ВПС. 

Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	2. Заинтересовани страни: 

Пряко заинтересовани страни:
1. Министерство на транспорта и съобщенията.
2. „Български пощи“ ЕАД.
Косвено заинтересовани страни:
1. Комисията за регулиране на съобщенията.
2. Потребителите на пощенските услуги – гражданите и бизнеса на Република България.
3. Онлайн търговци, крайни потребители и други пощенски оператори и участници в логистичната верига на трансграничната електронна търговия.  

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1: Закон за ратифициране на актовете на 28-ия конгрес на Всемирния пощенски съюз

	Вариант 1 „Без действие“:
Описание:
Вариантът „Без действие“ се характеризира с непредприемането на никакви действия. При такъв вариант няма да се ратифицират със закон актовете на ВПС, приети по време на 28-ия конгрес на организацията. 
Положителни (икономически/социални/екологични) въздействия:
Не са идентифицирани очаквани положителни икономически, социални или екологични въздействия вследствие на прилагането на този вариант.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
При този вариант се идентифицират следните негативни въздействия:
· без правно основание ще се прилагат единните договорени правила и процедури за извършването на международни пощенски услуги и не се препотвърждава принадлежността на нашата страна към единната световна пощенска територия;
· не се изпълняват ангажиментите на държавата, произтичащи от Конституцията на Република България по отношение участието на страната във ВПС;
· не се изпълняват ангажиментите на държавата по отношение на пощенския оператор със задължение за извършване на универсалната пощенска услуга и неговите права и задължения при осъществяването на международните пощенски услуги и взаимодействието му с останалите избрани оператори – разплащания, рекламации, обмен на трафик, участието му в международни форуми, обучения, партньорство и проекти съвместно с други оператори от Европейския съюз или извън него и др.;
· не се изпълнява чл. 27 от Закона за пощенските услуги, който изисква  пощенският оператор със задължение за извършване на универсалната пощенска услуга да изпълнява актовете на ВПС, които са ратифицирани от Република България, обнародвани са и са влезли в сила и при извършването на пощенски услуги да използва формулярите на организацията.
(върху всяка заинтересована страна/група заинтересовани страни)
Специфични въздействия: Не са идентифицирани очаквани специфични въздействия.
Въздействия върху малките и средните предприятия:  Не се установяват.
Административна тежест: Не се установява.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „ Приемане на проекта на Закон за ратифициране на актовете на 28-ия конгрес на Всемирния пощенски съюз“:
Описание:
Приема се проекта на Закон за ратифициране на актовете на 28-ия конгрес на ВПС.
Положителни (икономически/социални/екологични) въздействия:
Приемането на Закона за ратифициране на актовете на 28-ия конгрес на ВПС ще доведе до:
· потвърждаване на участието на Република България в осигуряването на единна световна пощенска територия, основана и регламентирана чрез актовете на ВПС;
· гарантиране на правото на Република България да участва, в качеството си на страна членка, в цялостната дейност на ВПС, неговите ръководни органи и работните структури към тях;
· осигуряване изпълнението на ангажиментите на Република България, свързани с прилагането на актовете на Съюза, както от страна на органите, осъществяващи държавната политика и регулирането на пощенските услуги, така и от страна на избрания пощенския оператор, задължен съгласно чл. 27 от Закона за пощенските услуги да изпълнява актовете на ВПС, които са ратифицирани от Народното събрание на Република България; 
· създаване на правна основа за уреждане на взаимоотношенията, от една страна, между Република България и нейния избран пощенски оператор, и от друга страна – останалите страни-членки на ВПС и техните избрани пощенски оператори при организирането и осъществяването на международните пощенски услуги;
· запазване и усъвършенстване на системата на разплащанията на избрания пощенски оператор на Република България с избраните пощенски оператори на останалите страни- членки на Съюза за обработен пощенски трафик на основата на единните правила, процедури и цени, регламентирани в актовете на ВПС. Постига се основната цел на системата за разплащания, а именно крайните такси да са съобразени с разходите, пазарно ориентирани и услугите да са конкурентни спрямо алтернативите на пазара; 
· усъвършенстване на актовете чрез отпадане на услугата „ECOMPRO Parcel”, която не е изпълнила първоначалното си предназначение. Незадължителна услуга, насочена към трансгранични електронни търговци, предлагаща опростено изпълнение, без изискване за подпис при доставката. Въпреки тези предимства, тя не е използвана широко нито от избраните пощенски оператори, вкл. „Български пощи“ ЕАД, нито от електронните търговци. Премахването на задължителния подпис като характеристика на обикновените колетни пратки допълнително заличава разграничението между „ECOMPRO Parcel” и останалите услуги.
· постига се съответствие между разпоредбите в Конвенцията и Правилника за нейното прилагане. С премахването на обемистите писма с формат Е, се увеличава максималната тегловна граница на писмата с формат G до един килограм. Уеднаквява се максималното тегло на писмовните пратки, съдържащи документи и това на големите писма с формат G, до един килограм.
· улесняване на доставката, тъй като премахването на задължителното изискване за подпис при колетните пратки и предлагането му като част от пакет от допълнителни услуги с добавена стойност би направило услугата по-привлекателна за пазара. Ако пощенските операторите предпочитат, могат да продължат да я предоставят заради клиентите си, които изрично изискват подпис при приемане на доставката и които очакват тази услуга да бъде налична;
· гарантиране на правото на потребителите да ползват международни пощенски услуги от и към всички 192 страни-членки на ВПС.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не са идентифицирани очаквани отрицателни икономически, социални или екологични въздействия вследствие на прилагането на този вариант.
(върху всяка заинтересована страна/група заинтересовани страни)
Специфични въздействия: Не са идентифицирани очаквани специфични въздействия.
Въздействия върху малките и средните предприятия:  Не се установяват.
Административна тежест: Не се установява.
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1: „Закон за ратифициране на актовете на 28-ия конгрес на Всемирния пощенски съюз“


	3

	
1

	Ефикасност
	Цел 1: „Закон за ратифициране на актовете на 28-ия конгрес на Всемирния пощенски съюз“


	3
	1

	Съгласуваност
	Цел 1: „Закон за ратифициране на актовете на 28-ия конгрес на Всемирния пощенски съюз“


	3
	1



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант 2 „Приемане на проекта на Закон за ратифициране на актовете на 28-ия конгрес на Всемирния пощенски съюз“ е препоръчителен вариант на действие спрямо решаването на посочения проблем. Вариант 2 се отличава с най-висока степен на ефективност, ефикасност и съгласуваност, с оглед на заинтересованите страни.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Не се създават допълнителни административни или финансови задължения за заинтересованите страни.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


Прилагането на препоръчителния вариант няма да доведе до създаване на нови или промяна на съществуващи регулаторни режими.

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Прилагането на препоръчителния вариант няма да доведе до създаването на нови или промяна на съществуващи регистри. В актовете не се съдържат разпоредби, касаещи воденето или поддържането на регистри.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Прилагането на препоръчителния вариант няма да доведе до въздействие върху МСП.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на препоръчителния вариант.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.



Проектът ще бъде публикуван на интернет страницата на Министерството на транспорта и съобщенията и на Портала за обществени консултации, съгласно чл. 26 от Закона за нормативните актове и чл. 85 от Устройствения правилник на Министерския съвет и неговата администрация за срок от 30 дни.

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… ………………………………………………………………………………………….
Приложете необходимата допълнителна информация и документи.

	11. Информационни източници:
https://www.upu.int

Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:   Илиана Карафизиева – директор на дирекция „Съобщения“

